runetrust/blame-folketinget-dk huggingface dataset:
Peter Kofod (DF), 2023-02-09:
Så det vil sige, at hvad angår alle de statsborgerskaber, der er væltet ud af Folketingssalen de sidste mange, mange år, til meget kriminelle mennesker – altså, vi taler jo hårdkogt kriminalitet – vil ordføreren ikke stå på talerstolen nu og sige, at det var søreme en fejl, og at ordføreren fortryder, at SF har været med til det.
Jeg må sige, at jeg godt nok er dybt rystet.
Jeg havde ikke ventet, at den naivitet stadig væk var så dybt rodfæstet på venstrefløjen.
Jeg må godt nok sige, at jeg er rystet.
Sofie Lippert (SF), 2023-02-09:
Jeg er ked af at ryste spørgeren sådan.
Jeg synes, grov kriminalitet er et kæmpeproblem, og jeg synes, det er afgørende, at vi tager det meget seriøst, og det har vi heldigvis nogle rigtig dygtige retsordførere, et rigtig dygtigt politi og nogle rigtig dygtige domstole til at have ansvaret for at håndtere.
Peter Kofod (DF), 2023-02-09:
Jeg var simpelt hen ved at falde ned af stolen, da jeg hørte svaret til min partifælle hr. Mikkel Bjørn.
For nu har der, siden behandlingen af den her sag startede, været den ene ordfører efter den anden på talerstolen, der brødebetynget har stået og sagt, at der godt nok var begået nogle synder i fortiden.
Og adspurgt siger ordføreren så, når man har givet statsborgerskab til folk, der har begået meget grov kriminalitet – voldtægt, bandekriminalitet og andre meget, meget grove ting: Det vil man ikke fortryde, det vil man ikke ærgre sig over, det er ikke noget, der giver anledning selvrefleksion.
Er det sådan, jeg skal forstå det svar, der blev givet til hr. Mikkel Bjørn?
For så er jeg godt nok i chok over Socialistisk Folkepartis linje her.
Anders Kronborg (S), 2023-02-09:
Det vil sige, at Socialistisk Folkeparti faktisk er åbne over for at diskutere, om der skal mere anonymisering ind i forhold til statsborgerskaber.
Nu er det et område – som jeg også sagde i min ordførertale – der er belagt med tavshedspligt, men jeg tror ikke, at jeg bryder den, hvis jeg siger, at nogle af de sager, vi f.eks. kan behandle i Indfødsretsudvalget, er, hvis børn er blevet 18 år og det har trukket ud i forhold til sagsbehandling.
Og noget af det, som Alternativet foreslår, er jo, at det skal gøres anonymt også med hensyn til alder, altså at vi ikke engang må kende vedkommendes alder.
Kan SF få øje på nogen ting, som er hensigtsmæssige i Alternativets forslag?
Sofie Lippert (SF), 2023-02-09:
Vi hilser altid alle forslag om, hvordan vi kan gøre den her proces omkring statsborgerskab mest hensigtsmæssig, velkommen.
Dermed ikke sagt, at vi nødvendigvis støtter op om det konkrete forslag fra Alternativets side, men vi er åbne over for at diskutere, hvordan vi får de mest hensigtsmæssige processer.
Jeg tror ikke, at forslaget fra Alternativets side, som det ligger lige nu, er den endelige løsning, men vi hilser debatten velkommen.
Mohammad Rona (M), 2023-02-09:
Ja, det kunne man godt, men det er ikke noget, jeg har sådan et, hvad kan man sige, konkret svar på her og nu.
Men jeg er åben.
Helene Liliendahl Brydensholt (ALT), 2023-02-09:
Nu sagde ordføreren det så til sidst.
Han er åben, det lyder godt.
Tak for det.
Sofie Lippert (SF), 2023-02-09:
Tusind tak for ordet.
Fru Anne Valentina Berthelsen kunne desværre ikke være her i dag, så jeg har fået æren af at være den, der siger stort tillykke til alle de mennesker, der med det her lovforslag tildeles statsborgerskab.
Vi ved, at vejen hertil har været både hård og tålmodighedskrævende, og hvor er vi heldige, at vi her i landet igen i år får flere mennesker med i vores fællesskab af danske statsborgere, som gerne vil Danmark og vores samfund.
I 2022 fejrede vi statsborgerskabsdagen med sang, ballet og taler herinde på Christiansborg, ikke bare én gang, men hele to gange.
Det var en festdag, hvor vi hyldede alle de borgere, der havde fået tildelt statsborgerskab, og sikke en festdag det var.
Vejen ind i det danske fællesskab har været lang og krævende for mange af de mennesker, der står her i lovforslaget.
De har knoklet hårdt og længe for at leve op til de krav, som et flertal herinde på Christiansborg stiller til dem.
Alligevel har de ydet en indsats: De har lært dansk, de har lært om den danske historie og kultur, og de har deltaget aktivt i samfundet.
Det kan vi kun sige dem en stor tak for.
Tænk engang, at flere tusinde mennesker hvert år bruger tid og kræfter på at bestå indfødsretsprøven for at kunne kalde sig danske statsborgere på lige fod med alle os andre.
Det er et fællesskab, som for mange af os er noget, vi er født med et medlemskort til.
Fra min og SF's side skal der lyde et højt og helhjertet tillykke til de mange nye danske statsborgere.
Vi er glade for at have dem med.
Socialistisk Folkeparti stemmer selvfølgelig for lovforslaget.
Mikkel Bjørn (DF), 2023-02-09:
Tak for ordførertalen.
Jeg er nysgerrig efter at finde ud af, om SF er enig i, at når vi kan se, at Folketinget igennem en årrække, også i nyere tid, erfaringsmæssigt har tildelt statsborgerskaber til voldtægtsforbrydere, seriekriminelle og bandemedlemmer, så har Folketinget og de medlemmer, som har givet statsborgerskaber til de mennesker, foretaget en mildt sagt meget, meget dårlig investering på Danmarks vegne.
Sofie Lippert (SF), 2023-02-09:
I SF mener vi ikke, at det har stor værdi at kigge tilbage på og dømme statsborgerskabsbeslutninger.
Det vigtige for os er, at folk lever op til de krav, vi stiller herinde i Folketinget, når de bliver tildelt statsborgerskab, og jeg er ikke enig i, at det her er en af de største udfordringer inden for indfødsretsområdet i dag.
Mikkel Bjørn (DF), 2023-02-09:
Undskyld, det skal jeg bare lige have igen.
Siger ordføreren, at det ingen værdi har for SF, om I har tildelt statsborgerskaber til mennesker, som siden hen viser sig at være voldtægtsforbrydere, bandemedlemmer og seriekriminelle?
Sofie Lippert (SF), 2023-02-09:
Det er selvfølgelig altid et problem, hvis der findes voldsomt kriminelle mennesker i Danmark, og det skal vi håndtere inden for vores retssystem; det skal vi håndtere retspolitisk.
Men jeg mener ikke, at det er et spørgsmål om statsborgerskab.
Anders Kronborg (S), 2023-02-09:
Tusind tak til SF's ordfører for ordførertalen.
Vi har også i forbindelse med den her debat diskuteret det helt principielle i, at et af Folketingets oppositionspartier har foreslået, at alle sager om indfødsret skal gøres anonyme.
Og der kunne jeg godt tænke mig at høre, om SF støtter op om Alternativets forslag om, at alle sager skal være anonyme for Folketinget.
Mette Thiesen (DF), 2023-02-09:
Tusind tak.
Forleden dag stod jeg her i Folketingssalen og spurgte justitsministeren ind til en meget konkret sag, en meget alvorlig sag, en meget, meget frygtelig sag – en sag, hvor en udenlandsk mand havde begået nogle ekstremt grove voldtægter mod nogle meget, meget unge piger.
Normalt er Socialistisk Folkeparti jo et parti, som taler kvindernes sag meget op, at man skal passe på kvinder, at kvinder også skal have visse fordele, og der kommer det, som ordføreren står og siger, bare ekstremt meget bag på mig.
For som jeg hører ordføreren, mener ordføreren, at et menneske, som har fået tildelt et statsborgerskab, fået vist den tillid af den danske stat, og som forbryder sig imod den tillid og begår grove – meget grove – voldtægter og får en dom for det, ikke skal have frataget sit statsborgerskab. Er det korrekt forstået, at det mener Socialistisk Folkeparti ikke, men at de sådan set bare mener, at vedkommende skal have lov til at forblive og vedblive med at blive vist den tillid fra den danske stat?
Sofie Lippert (SF), 2023-02-09:
Det er korrekt forstået, at jeg ikke mener, at man skal diskriminere efter, hvornår nogen har modtaget deres danske statsborgerskab, altså om det var ved fødslen eller senere i livet.
Dermed være ikke sagt, at en kriminalitet som den, ordføreren beskriver, ikke skal behandles hårdt og håndteres ved domstolene.
Jeg har enormt meget tillid til de danske domstole, og derfor stoler jeg på, at man, uanset hvornår man måtte have fået sit danske statsborgerskab, så i vores retssystem vil få den nødvendige straf og møde de nødvendige konsekvenser, skulle man begå hård kriminalitet.
Mette Thiesen (DF), 2023-02-09:
Meget gerne.
Jeg synes egentlig bare, mit spørgsmål var ret klart, altså om Danmarksdemokraterne altid vil skippe konventionerne til fordel for danskernes sikkerhed og tryghed.
Det kunne eksempelvis også være, hvis man frakendte statsborgerskabet fra en, som så bliver statsløs.
Vil Danmarksdemokraterne være med til det?
Kristian Bøgsted (DD), 2023-02-09:
Altså, der er nogle konventioner, der skal overholdes, og det er nu engang sådan, det er.
Hvis vi alle sammen her begynder at sige, at vi vil både den ene og den anden ting, og vi bryder konventioner, og vi bryder det ene og det andet, så ender det med, at vi ikke må sidde herinde i Folketingssalen.
Vi vil rigtig gerne kigge på, hvordan vi hjælper danskerne og overholder dansk lovgivning.
Men vi kommer ikke til at stå og bryde alle mulige konventioner og regler, bare fordi vi har en enkeltsag.
Anders Kronborg (S), 2023-02-09:
Jeg vil sådan set starte med at sige tak til ordføreren.
Nu oplever jeg lidt sådan en storm fra de partier, der traditionelt ligger lidt til højre i Folketingssalen i forhold til stramninger, individuel behandling af sager.
Men jeg bemærker – og der kunne jeg sådan set godt tænke mig at høre ordførerens vurdering og synspunkt – at der er et borgerligt parti, som er fuldstændig fraværende i den her debat.
Man er ikke engang mødt op i Folketingssalen.
Det er Nye Borgerlige.
Jeg startede med at sige, at det her var noget af det allerallervigtigste, vi behandler herinde, altså at give dansk statsborgerskab.
Hvordan har ordføreren det med, at et borgerligt parti faktisk slet ikke er mødt frem i salen til første behandling af noget så vigtigt som at give dansk statsborgerskab?
Kristian Bøgsted (DD), 2023-02-09:
Altså, nu skal jeg ikke gøre mig til herre over, hvordan andre partier prioriterer deres tid, men jeg er helt enig med spørgeren i, at det her virkelig er noget af det største.
Det er en af de største ting, man overhovedet kan få fra dansk side, ja.
Men hvordan andre partier prioriterer deres tid, skal jeg ikke gøre mig til herre over.
Anders Kronborg (S), 2023-02-09:
Det er jeg også et eller andet sted enig i, men jeg synes bare, det er vigtigt at få prioriteret, når der nu ligesom er et krav om – sådan fornemmer jeg det – at der skal være en stærk og individuel behandling, samtaler osv. Så er der faktisk partier i Folketinget, som ikke møder op til den her meget vigtige førstebehandling.
Og så vil jeg ikke sige yderligere.
Sandra Elisabeth Skalvig (LA), 2023-02-09:
Tak for ordet.
Jeg er glad for, at min første ordførertale bliver til et lovforslag om dansk statsborgerskab, for der er en vis æresfølelse i at kunne få lov til at give andre mennesker en af de største gaver, noget af det mest værdifulde, vi i Danmark kan give til andre, nemlig et dansk statsborgerskab.
Et statsborgerskab i Danmark skal ikke være alle forundt, og vi skal være kritiske, i forhold til hvem det er, vi tildeler statsborgerskab.
Det skal ikke tildeles nogen, som ikke vil Danmark.
Liberal Alliance har været med til at skærpe reglerne for tildeling af dansk statsborgerskab, sådan at det ikke er lige så nemt at få det tildelt.
Men vi så også gerne, at reglerne blev skærpet endnu mere, for i vores optik skal det være svært, men ikke umuligt at få et dansk statsborgerskab.
Det skal tildeles dem, der overholder og respekterer den danske lovgivning, og som tror på vores værdier om tolerance, frihed og demokrati.
Tak for ordet.
Peder Hvelplund (EL), 2023-02-09:
Tak for det, og tillykke med debuten på talerstolen.
Det klarede ordføreren ganske glimrende.
Men det skal ikke afholde mig fra at stille et par spørgsmål til talen.
For ordføreren siger, at det ikke skal være umuligt at opnå statsborgerskab.
Det skal være svært, men ikke umuligt.
Men virkeligheden er jo i dag, at det for nogle faktisk bliver umuligt, fordi de har fået en betinget eller ubetinget dom.
Måske har de meget tidligt i deres liv begået en dumhed, som nu permanent udelukker dem fra statsborgerskab.
Liberal Alliance er jo normalt et parti, som Enhedslisten nogle gange har sammenfaldende synspunkter med omkring retssikkerhed og andet.
Så mener ordføreren, at det er rimeligt?
Og ville det i virkeligheden ikke være bedre, at man netop for at sikre retssikkerheden fik en forvaltningslov, altså en forvaltningsakt, som kunne sikre, at det alene foregik ud fra objektive kriterier, frem for at det er noget, der foregår mere eller mindre tilfældigt eller i hvert fald efter forskellige ordføreres eller medlemmer af Indfødsretsudvalgets personlige opfattelse?
Sandra Elisabeth Skalvig (LA), 2023-02-09:
Først og fremmest mener vi jo, at ansøgere til dansk statsborgerskab, altså nogle, der ønsker at blive danske statsborgere, skal overholde vores lovgivning og skal respektere den lovgivning, der ligesom foreligger.
Så kan der naturligvis ske noget, som gør, at man måske laver nogle ting i livet, som man fortryder.
Men som sagt er det jo ikke sådan, at deres opholdstilladelse forsvinder, fordi de ikke kan få dansk statsborgerskab.
Og som udgangspunkt er vores holdning, at dem, der skal kunne blive danske statsborgere, skal overholde og respektere den danske lovgivning.
Kristian Bøgsted (DD), 2023-02-09:
Der ligger jo forskellige sager rundtomkring, og vi vil gerne være med til at kigge på, hvordan vi kan gøre det her, så vi rent faktisk sikrer, at man overholder dansk lovgivning, og at dem, der er blevet tildelt eller bliver tildelt et dansk pas, også skal overholde det her.
Så lad os se på forslaget, når det kommer.
Helene Liliendahl Brydensholt (ALT), 2023-02-09:
Tak for det, og tak til ordføreren for en rigtig fin tale.
Jeg fik faktisk lidt kuldegysninger, da du fortalte om, at du og dine forældre stod på listen der for 27 år siden.
Så tak for det.
Jeg kunne godt tænke mig at følge op på noget.
Nu stillede fru Rosa Lund dig spørgsmålet, om I i Moderaterne kunne tænke jer at lave om på kravene, og det lyder så, som om I ikke kunne det.
Men alligevel kunne jeg godt tænke mig at spørge ordføreren, om I kunne være åbne over for at kigge på at ligestille uddannelse med beskæftigelse i forbindelse med kravet om beskæftigelse, så det, at man er under uddannelse, også kan gøre, at man opfylder beskæftigelseskravet, hvis ordføreren forstår mit spørgsmål.
Mette Thiesen (DF), 2023-02-09:
Tak for et meget klart svar.
Så vil jeg sige til ordføreren, at vi i Dansk Folkeparti står på pigernes og på kvindernes side.
For vi mener, at hvis man begår så grove overgreb, både mod kvinder, men sådan set også, hvis man begår dem mod mænd, så skal man selvfølgelig have frataget det tildelte danske statsborgerskab og udvises. Men jeg kan så forstå på ordføreren, at ordføreren mener, at det må være danske skatteydere, der skal betale for, at de her dybt kriminelle mennesker fortsat er i Danmark.
Jeg er meget rystet.
Det må jeg indrømme.
Sofie Lippert (SF), 2023-02-09:
Jeg vil igen undskylde, at jeg ryster Dansk Folkepartis ordfører så voldsomt.
Det er ikke min hensigt.
Men jeg kan blot gentage, at jeg ikke mener, at der skal være afgørende forskel på et statsborgerskab, alt efter om man får det ved fødslen, som 18-årig eller på et hvilket som helst andet tidspunkt i ens liv.
Kristian Bøgsted (DD), 2023-02-09:
Tak for ordet.
Så blev det min tur til at få debut her på talerstolen, og sikke en sag at få debut til.
For lovforslag om indfødsret er, uanset om man er for eller imod, bare en stor ting.
Vi har det her lovforslag, hvor vi skal tage stilling til, om disse personer skal have det, som for mig er noget af det største, man kan få her til lands, nemlig et dansk statsborgerskab og dermed retten til at bære vores fine rødbedefarvede pas.
I Danmarksdemokraterne mener vi, at vi skal have en stram udlændingepolitik, og at der skal være skrappe krav for at få et dansk pas.
Derfor er vi selvfølgelig glade for, at vi i dag har nogle krav og regler, som man skal leve op til, så vi rent faktisk forsøger at sikre os, at de mennesker, der søger dansk statsborgerskab, også er nogle, der gerne vil det danske samfund og de danske værdier, når nu de gerne vil have, at vi giver dem en af de for mig største gaver, man kan få.
Er reglerne så skrappe nok, som de er i dag?
Der er også personer på dette lovforslag, der efter vores mening ikke burde have været der, men har fået en dispensation af et flertal i udvalget.
Men vi respekterer, at det er disse regler, der er i dag, og at disse personer enten lever op til disse vilkår eller er blevet tildelt dispensation af et flertal i Indfødsretsudvalget.
Peter Kofod (DF), 2023-02-09:
Tak for ordførertalen.
Det synes jeg var en fin tale.
Jeg kunne godt tænke mig at spørge ind til det forhold, der angår konventioner.
Man kan jo få tildelt statsborgerskab ved lov, og jeg kunne godt tænke mig at vide, hvordan Danmarksdemokraterne stiller sig til – ordførerens parti er jo et nyt parti – at man, hvis man begår meget grov kriminalitet, får frataget sit statsborgerskab, eksempelvis.
Altså, hvad skal egentlig vægte højest – er det hensynet til dansk ret, eller vil det være hensynet til konventioner?
Og er Danmarksdemokraterne klar til at bryde konventionerne aktivt i forsøget på at fratage folk deres statsborgerskab?
Kristian Bøgsted (DD), 2023-02-09:
Jamen altså, det er sådan, at der nu engang er nogle regler og vilkår, der er gældende i dag.
Vi vil meget gerne være med til at kigge på, hvordan vi presser de konventioner og muligheder, der er, men det duer heller ikke, at vi bare går ud og rent faktisk selv bryder lovgivningen.
Vi skal presse det lige til grænsen.
Og hvis der er folk, der enten tidligere har begået eller nu begår rigtig grov kriminalitet, så skal vi da ind at kigge på, om man så rent faktisk har fortjent at gå med det danske pas.
Peter Kofod (DF), 2023-02-09:
Det er bare for lige at skære igennem politikersproget og forstå det
: Vil det sige, at hvis Folketinget vedtager et sæt regler og der er en konvention – det vil så være statsborgerskabskonventionen – der mener noget andet, så vil Danmarksdemokraterne ligge under for konventionen og mene, at 90 mandater i Folketinget skal holde sig inden for de hegnspæle, som konventionen sætter?
Er det rigtigt forstået?
Kristian Bøgsted (DD), 2023-02-09:
Altså, jeg mener, at vi skal overholde de regler, der nu engang er, men hvis vi har et flertal her i Folketingssalen, der siger, at en person skal have frataget sit danske statsborgerskab, så er vi højst sandsynligt også med i det flertal, og så er det jo den vej, vi går.
Mikkel Bjørn (DF), 2023-02-09:
Vi kan faktisk helt uden at bryde konventionerne, hvilket Danmarksdemokraterne jo er modstander af,
bare sætte dansk lov over konventionerne.
Derfor er jeg nysgerrig på at vide, om Danmarksdemokraterne kommer til at stemme for, hvis vi i Dansk Folkeparti fremsætter et beslutningsforslag om at fratage eksempelvis voldtægtsforbrydere deres statsborgerskab, selv hvis det måtte bryde med konventionerne, altså at sætte dansk lov igennem over for udenlandske voldtægtskriminelle.
Kristian Bøgsted (DD), 2023-02-09:
Det vil jeg gerne, inden jeg skal stå og træffe en beslutning.
Mette Thiesen (DF), 2023-02-09:
Tusind tak.
Det første spørgsmål går på den her konkrete sag, jeg også har nævnt til Socialistisk Folkepartis ordfører.
Der vil det helt sikkert stride imod Danmarks internationale forpligtelser, som det så pænt hedder, hvis man eksempelvis går ind og siger, at hvis du f.eks. får en ubetinget frihedsstraf, skal du have frataget det tildelte danske statsborgerskab.
Kan Danmarksdemokraterne bakke op om helt konkret at sætte danskernes sikkerhed og tryghed over forældede konventioner hver gang?
Peder Hvelplund (EL), 2023-02-09:
Ja, men nu siger ordføreren, at det er noget af det mest værdifulde, man overhovedet kan forestille sig.
Og der må vi bare konstatere, at der er nogle borgere, som begår en dumhed, som de så kommer til at hæfte for resten af livet.
Og der er det ellers sådan et grundlæggende retsprincip, at vi har en forestilling om, at ja, du kan begå en dumhed, og så tager du din straf, men så er tavlen ligesom også visket ren.
Det er bare ikke tilfældet i forhold til spørgsmålet om statsborgerskab, som jo også handler om nogle grundlæggende demokratiske rettigheder, f.eks. det at kunne stemme til et folketingsvalg.
Mener ordføreren ikke, det er urimeligt, at man i det her tilfælde fraviger princippet om, at tavlen kan viskes ren?
Anders Kronborg (S), 2023-02-09:
Såfremt det er tilfældet, skal vi i hvert fald have en grundig diskussion og debat i Indfødsretsudvalget.
For en af de udfordringer, som jo ligger helt indlysende i øjeblikket i forhold til sagsbehandlingen, er den store sagsbehandlingspukkel, hvor der i øjeblikket er en ventetid på 22 måneder.
Jeg kan jo tage udgangspunkt i min egen oplevelse af sagsbehandlingen.
Jeg synes, vi har gjort det utrolig grundigt – det tror jeg at formanden kan nikke genkendende til.
Og i forhold til de konkrete sager, som vi i den her omgang har behandlet, har jeg ikke følt, at jeg har manglet noget i forhold til at kunne give et afslag eller at kunne give et tilsagn.
Men som udgangspunkt – og sådan må det altid være – er det ikke jordkloden, der afgør, hvordan statsborgerskabet skal være; det må være den tilgang, man har til at ville Danmark.
Peter Kofod (DF), 2023-02-09:
Jeg vil gerne spørge Socialdemokratiet om noget andet, for ordføreren står nu og glæder sig over uddelingen af 1.200 nye statsborgerskaber.
Det må man betragte som årtiers synd fra Socialdemokratiets og andre partiers side, idet man har uddelt for mange statsborgerskaber til mennesker, der ikke vil Danmark det godt.
Hvad vil Socialdemokratiet gøre for at løse det problem?
Anders Kronborg (S), 2023-02-09:
Det er jo slet ikke det, vi tager stilling til i dag.
Det er jo slet, slet ikke det, vi tager stilling til i dag.
Der synes jeg et eller andet sted også, ordføreren må respektere, at det, vi tager stilling til i dag, er at tildele statsborgerskaber i Danmark, og der har der været en individuel forhandling omkring det her.
Så er det klart, at der jo er nogle borgere, som af den ene eller den anden grund ikke har opført sig ordentligt.
Det er der eksempler på.
Det er jeg fuldstændig enig med ordføreren i.
Det vil jeg gerne konkret gå i dialog omkring.
Men vi kan jo også se historisk, at der rent faktisk er borgere, der har mistet det danske statsborgerskab, hvis de har opført sig upassende i forhold til den danske stat.
Mikkel Bjørn (DF), 2023-02-09:
Ja, det er rigtigt, at vi har adgang til nogle oplysninger i Indfødsretsudvalget.
Noget af det, vi ikke har adgang til, er bl.a. folks synspunkter, værdier, ideologiske tilhørsforhold og lignende ting, og det betyder jo i princippet, at folk, der bakker op om Hizb ut-Tahrir eller lignende religiøse bevægelser, godt kan komme på et lovforslag om indfødsrets meddelelse, uden at vi i Indfødsretsudvalget har nogen som helst indsigt i de folks værdier og synspunkter.
Derfor er jeg nødt til at vide, hvad Socialdemokratiet mener om en mere individuel sagsbehandling, hvor vi har folk inde til en personlig samtale og kan spørge dem ind til bl.a. de her ting.
Anders Kronborg (S), 2023-02-09:
Det er klart, at hvis man er til sikkerhedsrisiko for den danske stat og man har opført sig på en måde, hvor man både truer den danske stat og er til ugunst for den danske stat, er udgangspunktet jo, at så kan man miste det danske pas igen.
Det synes jeg er helt naturligt, for når man er dansk statsborger, skal man opføre sig ordentligt i forhold til den danske stat.
Hvis der er yderligere tiltag, som ordføreren mener at man kan tage op i den forbindelse, synes jeg, det er en løbende drøftelse, som man åbent skal have både her i Tinget, men også i forhold til udvalget.